CELEX: 32004D0433
Language: lv
Date: 2004-04-29 00:00:00
Title: Komisijas Lēmums (2004. gada 29. aprīlis), ar ko nosaka pārejas posma pasākumus Latvijai, atkāpjoties no Padomes Direktīvas 1999/74/EK attiecībā uz dējējvistu būru augstumu (izziņots ar dokumenta numuru C(2004) 1628)Dokuments attiecas uz EEZ

Svarīgs juridisks paziņojums

|

32004D0433

Oficiālais Vēstnesis L 154 , 30/04/2004 Lpp. 0050 - 0053

		Komisijas Lēmums(2004. gada 29. aprīlis),ar ko nosaka pārejas posma pasākumus Latvijai, atkāpjoties no Padomes Direktīvas 1999/74/EK attiecībā uz dējējvistu būru augstumu(izziņots ar dokumenta numuru C(2004) 1628)(Dokuments attiecas uz EEZ)(2004/433/EK)EIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līgumu, un jo īpaši tā 2. panta 3. punktu,ņemot vērā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās aktu, un jo īpaši tā 42. pantu,tā kā:(1) No 2004. gada 1. maija dējējvistu turēšanai Čehijā, Igaunijā, Kiprā, Latvijā, Lietuvā, Ungārijā, Maltā, Polijā, Slovēnijā un Slovākijā (jaunās dalībvalstis) jāatbilst dējējvistu aizsardzības obligātajiem standartiem, kas noteikti Padomes 1999. gada 19. jūlija Direktīvā 1999/74/EK, ar ko paredz minimālos standartus dējējvistu aizsardzībai [1].(2) Direktīvas 1999/74/EK 5. panta 1. punkta 4. apakšpunkts nosaka vajadzīgo parasto būru augstuma minimumu. Piecām jaunām dalībvalstīm jau ir noteiktas īpašas atkāpes no minētās prasības 2003. gada Pievienošanās aktā dažiem uzņēmumiem, kas minēti tā papildinājumos.(3) Atkāpes no minētās prasības jāpiešķir arī Latvijai, lai veicinātu pāreju uz dējējvistu labturības standartiem, kas noteikti, piemērojot Direktīvu 1999/74/EK.(4) Lai novērstu konkurences traucējumus, kas kavē dzīvnieku izcelsmes produktu tirgus organizācijas vienmērīgu darbību, izmantojot Kopienas iekšējā tirgus atkāpes, ieteicams neiekļaut būros dētās olas.(5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,IR PIEŅĒMUSI ŠO LĒMUMU.1. pantsAtkāpjoties no Direktīvas 1999/74/EK 5. panta 1. punkta 4. apakšpunkta, šā lēmuma pielikumā iekļautie Latvijas uzņēmumi līdz 2007. gada 1. maijam dējējvistām var izmantot esošos būrus, ja 65 % no būra platības ir vismaz 35 cm augsti un pārējās vietās tie nav zemāki par 29 cm.2. pantsIzmantojot 1. pantā minētās atkāpes, būros dētās olas nelaiž citu dalībvalstu tirgū.3. pantsŠis lēmums stājas spēkā Čehijas, Igaunijas, Kipras, Latvijas, Lietuvas, Ungārijas, Maltas, Polijas, Slovēnijas un Slovākijas Pievienošanās līguma spēkā stāšanās dienā un saskaņā ar to.4. pantsŠis lēmums ir adresēts dalībvalstīm.Briselē, 2004. gada 29. aprīlīKomisijas vārdā –Komisijas loceklisDavid Byrne[1] OV L 203, 3.8.1999., 53. lpp. Direktīva grozīta ar Regulu (EK) Nr. 806/2003 (OV L 122, 16.5.2003., 1. lpp.).--------------------------------------------------PIELIKUMSLatvijas uzņēmumi, kas, atkāpjoties no Direktīvas 1999/74/EK 5. panta 1. punkta 4. apakšpunkta, izmanto parastos dējējvistu būrus un kam jāveic pārejas pasākumi:Nr. | Uzņēmuma nosaukums un adrese | Ražošanas jauda (olas/gadā) (tūkstoši) |1. | A/S Balticovo Iecava LV-3913 | 235000 |2. | SAI Sidgunda 2 Sidgunda LV-2153 | 9100 |--------------------------------------------------